Document ID: /roh_data/filtered/fineweb-2-filterrobots_roh.jsonl.gz/34194

Mathias Kunfermann è fotograf professiunal cun atgna fatschenta. Per ses exponats è el ì a Murmansk en la Sibiria. Cun ina camera speziala ha el fotografà la citad da notg e chattà colurs impressiunantas en quest lieu ch’è uschiglio tut auter ch'in mund intact.
Casper Nicca è redactur da RTR e fotograf da hobi. El lavura cun ina camera analoga e per il pli cun maletgs en alv e nair. Ses motivs chatta el surtut en la natira da la regiun u en l’agricultura.
Lur ovras èn exponidas ensemen cun quellas da 200 auters expositurs. L’exposiziun ch'ha lieu dapi ils 10 ed anc fin ils 14 da schaner a Turitg quinta cun var 30'000 visitaders.
RTR Telesguard 17:40